Երևանի փոխքաղաքապետ Դավիթ Օհանյանը քաղաքի օրվա, ինչպես նաև Ստեփանակերտի քաղաքապետ ընտրվելու կապակցությամբ` Սուրեն Գրիգորյանին փոխանցեց Տարոն Մարգարյանի շնորհավորանքներն ու բարեմաղթանքները և համոզմունք հայտնեց, որ համագործակցությանը նոր որակ կհաղորդվի ու <<բարեկամության կամուրջներն ավելի կամրապնդվեն>>: Պատվիրակության անունից նա միաժամանակ շնորհակալություն հայտնեց ջերմ հյուրընկալության համար` ընդգծելով, թե Ստեփանակերտն այնքան սիրելի է դարձել, որ իրենց զգում են հարազատ օջախում, և ամեն անգամ Արցախ այցելելով` զգալի վերափոխումներ են նկատում, ինչը, հատկապես քաղաքի օրվա տոնական միջոցառումների համայնապատկերին ուրախալի հանգամանք է: